Admiral Hipper je bila nemška težka križarka iz druge svetovne vojne. Spada je v razred nemških težkih križark poimenovan "Admiral Hipper", po katerem je ladja tudi dobila ime. Njeni sestrski ladji sta bili "Prinz Eugen" in "Blücher". V njen razred sta spadali še križarka "Lützov" in "Seydlitz". Prva je bila leta 1939 predana Sovjetski zvezi, drugo pa so spremenili v letalonosilko, ki pa nikoli ni bila dokončana. Križarka oz. kar cel razred ladij je ime dobila po admiralu Franzu von Hipperju, poveljniku eskadre križark v Bitki pri Jutlandiji med prvo svetovno vojno. Ladjo so začeli graditi 6. julija 1935, splovili so jo 6. februarja 1937, 25. aprila pa predali nemški Kriegsmarine.